Diari Oficial de la Generalitat Valenciana


Sumari del DOGV 2143, del 12-11-1993 (1993/829746)

RESOLUCIÓ de 8 d'octubre de 1993, de la Direcció General de Patrimoni Artístic de la Conselleria de Cultura de la Generalitat Valenciana per la qual es fa pública la delimitació de l'entorn de protecció i s'obre un període d'informació pública de l'expedient incoat per a la declaració com a monument de la Cartoixa d'Ara Christi, del Puig (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2143

Data del DOGV
:   12-11-1993

Secció del DOGV
:   ALTRES DISPOSICIONS

Número del document
:   1993/829746


Data del document
:   08-10-1993

Organisme emissor
:   Conselleria de Cultura

Tipus de document
:   Resolució

Resolució de 8 d'octubre de 1993, de la Direcció General de Patrimoni Artístic de la Conselleria de Cultura de la Generalitat Valenciana, per la qual es fa pública la delimitació de l'entorn de protecció i s'obre un període d'informació pública de l'expedient incoat per a la declaració com a monument de la Cartoixa d'Ara Christi, del Puig (València).  
Donat que es troba en tramitació l'expedient per a la declaració com a monument a favor de la Cartoixa d'Ara Christi, del Puig (València), incoat per resolució de la Direcció General de Belles Arts, Arxius i Biblioteques de data de 3 de juny de 1981 (BOE de 27.08.81), resolc:  
1. Fer pública la delimitació de l'entorn de protecció de la Cartoixa d'Ara Christi, del Puig (València), d'acord amb els annexos que s'adjunten a Aquesta resolució.  
2. Continuar amb la tramitació de l'expedient d'acord amb les disposicions vigents.  
3. Conforme a allò que es preveu en l'article 87 de la Llei de Procediment Administratiu, obrir un període d'informació pública per tal que aquelles persones que tinguen interès puguen examinar l'expedient per a la declaració. com a monument, durant el termini de 20 dies, a partir de la publicació d'aquesta resolució al Diari Oficial de la Generalitat Valenciana. L'expedient estarà a disposició de les persones interessades en la Direcció General de Patrimoni Artístic, Servei de Patrimoni Arquitectònic, de la Conselleria de Cultura, avinguda de Campanar, número 32, de València, de 9 a 14 hores.  
4. Que aquesta resolució es publique en el Diari Oficial de la Generalitat Valenciana i es notifique en el Registre General de Béns d'Interès Cultural per a l'anotació preventiva.  
Contra aquesta resolució, donat que és un acte de tràmit, no és possible cap recurs.  
València, 8 d'octubre de 1993.  
El Director General de Patrimoni Artístic:  
Salvador Aldana Fernández  
ANNEX I  
Motivació de la delimitació proposada  
El criteri general seguit per a la delimitació de l'entorn de protecció dels BIC habitualment es el següent:  
- Parcel·les que limiten directament en la que ocupa el BIC, ja que qualsevol intervenció pot afectar-lo tant visualment com físicament qualsevol intervenció que s'hi realitza.  
- Espais públics en contacte directe amb el BIC i les parcel·les enumerades anteriorment i que constitueixen part del seu ambient urbà immediat.  
- Edificacions o qualsevol element del paisatje urbà que encara que no tinga una situació. de immediatesa amb el BIC afecten de forma fonamental la seua percepció.  
En el cas concret de la Cartoixa d'Ara Christi ens apartem un poc del criteri general concret, encara que no de la seua intencionalitat subjacent, fonamentalment per la peculiar situació extra-urbana en la qual no cal parlar de parcel·les en sentit urbanístic del mot, ni d'espais públics. Aquest és un conjunt d'edificis de valor històric, que se situa en terreny no urbanitzable agrícola, en el qual podríem parlar de valors paisatgístics de l'àrea. Per tot això, el criteri seguit per a la delimitació concreta de l'entorn de protecció del conjunt d'edificis ha estat el següent:  
- Incloure-hi els edificis de gran interès.  
- Incloure dins d'aquest conjunt altres elements constructius menors.  
- Incloure aquelles àrees que per la seua relació espacial i visual amb el conjunt del monestir formen part, del seu entorn paisatgístic immediat i sobre les quals qualsevol acció no controlada podria suposar distorsions en la percepció del monument.  
ANNEX II  
Area de protecció  
A) Descripció literal de la delimitació  
Introducció descriptiva: la cartoixa es troba situada al bell mig d'un rectangle limitat per carreteres els costats majors dels quals s'orienten segons una direcció nord-sud. El costat est està format per la carretera nacional 340. les dimensions dels costats son les següents:  
Costat nord: 450 m.  
Costat sud: 650 m.  
Costat est: 790 m.  
Costat oest: 650 m.  
Origen: vèrtex sud-est del rectangle que conté la cartoixa.  
Sentit: sentit horari.  
Línia delimitadora: des de l'origen, la línia recorre el rectangle que conté la cartoixa en els quatre costats fins que toma a l'origen.  
B) Delimitació gràfica.  
S'hi adjunta un plànol perquè es publique.  
Veure imatge